Masarira izita remhuri rinowanikwa muZimbabwe. Kusara (to remain, to stay behind, be late, be last) zvinoreva kugara panzvimbo vamwe vachienda, kana kuva mumashure mevamwe pakufamba, kana kuzenge uchirarama vamwe vafa. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Vatauri veKikongo vanoti sala (to remain, be left, dwell, abide, remain behind, be last, be late). VaKongo vanoti kusala (to work, to do) kureva kushanda kana kuita. Vanoti kisalu (n. work, job). Vatauri veKikongo vanoti sala (v. industry, work, labour, produce) kureva mushando. VaLugungu vanoti musaara (wage, salary; money that an employee earns after working for a month.) kureva mari yekuhora pabasa. VaLugwere vanoti musaala (payment, salary, wage, remuneration) kureva mari yekuhora pabasa. VaLugwere vanoti kubba oku musaala (be a salaried worker) kureva kuva pabasa rekuhora mari.